অনুবাদ ও সম্পাদনায়: হাসান শুভ (মি. এক্স)
কুইন অব টিয়ার্স
এপিসোড ১৫
আস্তে আস্তে এক থেকে দশ পর্যন্ত গুনুন।
ব্যেক হিউন-উ।
নামটা মনের ভেতর গেঁথে নিতে হবে।
ব্যেক হিউন-উ।
ওনার হঠাৎ ডাক্তার আর নার্স পরিবর্তনের প্রয়োজন পড়লো কেন?
জানি না।
ওই ভদ্রলোক মিস হংয়ের বাগদত্তা, ডিরেক্টরের সাথে উনিই কথা বলেছেন।
শুনেছি ফাউন্ডেশনেও বড় অঙ্কের ডোনেশন দিয়েছে।
ডিরেক্টর আমাদের মুখ বন্ধ রাখতে বলেছে
অন্যথা আমাদের নামে মামলা করা হবে।
ওই লোকটার কী হয়েছে?
- মিস হংয়ের বাগদত্তা উনি ছিলেন না? - জানি না।
ইনিও নিজেকে তার বাগদত্তা দাবি করছেন।
বুঝতেই পারছি না কে যে আসল বাগদত্তা।
তাহলে...
আমার প্রাক্তন স্বামী আমার পিছু নিয়ে এখানে এসেছে?
হ্যাঁ।
তোমার সার্জারির তোয়াক্কা না করে ক্রমাগত তোমাকে...
উইল পরিবর্তনের কথা বলেছে।
তুমি অবশ্য তা প্রত্যাখ্যান করেছিলে।
সার্জারির পূর্বে আমরা একটা দুর্ঘটনার সম্মুখীন হয়েছিলাম।
একটা ট্রাক আমাদের গাড়িটাকে দুমড়েমুচড়ে দেয়।
আমার বিশ্বাস এর পেছনে তারই হাত ছিল।
- সর্বনাশ! - রাগের মাথায় সে
যে কোনো কিছু করতে পারে।
সে বহুবার আমাকে হুমকি দিয়েছে।
দুর্ঘটনা থেকে কীভাবে বেঁচেছিলাম আমরা?
আহ।
ঈশ্বরকে ধন্যবাদ যে আমরা গাড়ির ভেতর ছিলাম না।
কিন্তু আমি ভেবেছিলাম তুমি গাড়ির ভেতরেই আছো, আর তাই...
জানালা ভাঙতে গিয়ে হাতে আঘাত পাই।
তোমার কিছু হয়নি তো?
তেমন কিছু না।
শুধু চেয়েছিলাম তার অত্যাচার থেকে তুমি মুক্তি পাও।
পরকীয়ার কারণে সে যখন তোমায় ডিভোর্স দিতে চেয়েছিল...
তখন তুমি আত্মহত্যার চেষ্টা করেছিলে।
যে আমাকে ঠকিয়েছে আমি তার জন্য আত্মহত্যার চেষ্টা করেছিলাম?
আবেগী হয়ে পড়েছিলাম হয়তো।
মোটেই না। তুমি অনেক নরম মনের মানুষ।
কিন্তু সে সময় তুমি বিবাহিতা ছিলে বলে
আমি কিছুই করতে পারিনি। কিন্তু আর না।
যত যাই হয়ে যাক না কেন আমি তোমায় নিরাপদে রাখবোই।
এটাই সেই সামবাং জলাধারের নিকটতম বাস স্টপ।
এটা আপনি না?
লোকটার খুন হওয়ার সময় আপনি ওখানে কী করছিলেন?
আমাদের দেখা হওয়ার কথা ছিল, কিন্তু সে আসেনি।
তাই নাকি? তাহলে নিহতের গাড়িতে
আপনার চুল কোথা থেকে এলো?
আমার বিশ্বাস পুরো ঘটনাটাই সাজানো ছিল।
বেশ।
তাহলে এটা কী?
ঘটনাস্থলের কাছেই এই ছুরিটা পাওয়া গেছে।
এতে আপনার হাতের ছাপ আর নিহতের রক্ত লেগে ছিল।
লোকটাকে ওই ছুরি দিয়েই জখম করা হয়েছিল।
- এখনো না জানার ভান করবেন? - যদি সত্যিই
আমি ছুরিটা ব্যবহার করতাম,
তাহলে ওটা ওখানে ফেলে এলাম কেন?
আঘাতটা কি ছুরিকাঘাত করার সময় পেয়েছিলেন?
জার্মানিতে একটা দুর্ঘটনার সম্মুখীন হই।
গাড়ির জানালা ভাঙার সময় আঘাতটা পাই।
এই আঘাতটা যদি ছুরিকাঘাত করার সময় পেয়ে থাকতাম,
তাহলে ক্ষতটা হাতের তালুতে থাকত,
পেছনে না!
বিশ্বাস করলাম না।
যতই নিরপরাধ সাজার চেষ্টা করুন না কেন,
বিষয়টা অতটাও সহজ হবে না, কারণ আমাদের কাছে শক্ত প্রমাণ আছে।
সত্যিটা স্বীকার করে নিলে সাজার পরিমাণ অনেকটাই কম হবে।
অ্যাটর্নি হিসেবে এটা তো আপনার জানার কথা!
হিউন-উ, এমন ঘটনা ভবিষ্যতেও ঘটলে,
আমাকে বাঁচাতে এসো না।
পরকীয়ার কারণে সে যখন তোমায় ডিভোর্স দিতে চেয়েছিল,
তুমি তখন আত্মহত্যার চেষ্টা করেছিলে।
হিউন-উ হে-ইন
এক মাস পর
- হে-ইন! - হে-ইন!
আমি তোর মা। চিনতে পারছিস আমায়?
কেমন আছিস তুই?
সুস্থ বোধ করছিস?
হে-ইন, নিশ্চয়ই অনেক ধকল গেছে।
হ্যালো।
বাবা।
মা। আন্টি।
হং সু-ছেওল, ম্যাম।
তোমার ব্যাপারে অনেক শুনেছি।
সময় করে একসাথে খাওয়া যাবে।
হে-ইন?
হে-ইন…
আকাশ ভ্রমণের ফলে একটু ক্লান্ত।
ওর বাড়ি গিয়ে বিশ্রাম নেয়া উচিত।
সে ব্যাপারে তোমার না ভাবলেও চলবে।
মি. হং।
মি. ইয়ুনের সামনে নিজের আচরণটা একটু সংযত করো প্লিজ।
- হে-ইন। - হে-ইন।
জানিস সে তোর পরিবারের সাথে কী কী করেছে?
ওনারা দাবি করবে যে আমিই ওনাদের বের করে কুইনের কর্তৃত্ব গ্রহণ করেছি।
কিন্তু প্রকৃত সত্যিটা হলো
টাকা-পয়সা নিয়ে পরিবারের সদস্যদের কলহ দেখে চেয়ারম্যান নিতান্তই বিরক্ত হয়ে
মারা যাওয়ার পূর্বে সমস্ত ভার আমার উপর ন্যস্ত করে যান।
সম্পত্তি অধিগ্রহণের কথা আমার মাকেও অবশ্য বলেছিলেন।
তিনি তোমাকে তার পুরো সম্পত্তির উত্তরাধিকার করতে চেয়েছিলেন,
কিন্তু তিনি জানতেন, পরিবারের কেউই তা মেনে নেবে না।
তোমার পরিবারের সদস্যরা
তোমার শীঘ্রই মারা যাওয়ার খবর শুনে যারপরনাই খুশি হয়েছিল।
আচ্ছা।
সবমিলিয়ে মোটামুটি একটা ধারণা পেলাম। বেশ কিছু নিউজ আর্টিকেলও পড়েছি।
আমার বিশ্বাস খুশিতে গদগদ হওয়ার মতো অতটাও ঘনিষ্ঠ
কখনোই ছিলাম না আমরা।
পরিবারের কেউ আমার সাথে যোগাযোগের চেষ্টা করেনি?
হ্যাঁ, ওনাদেরও সেই একই কথা।
তোমার স্টক হোল্ডারদের সভায় থাকার বিষয়টা ভোটের মাধ্যমে নির্ধারণ করতে চেয়েছিল।
আমি তোমাকে পুনর্বহাল করতে চাওয়ায় ওনারা চিন্তায় পড়ে যান।
ওনারা তোমার সাথে কথা বলতে চেয়েছিল, কিন্তু আমি না করি।
আমার কাছে তোমার সার্জারিটা বেশি গুরুত্বপূর্ণ ছিল।
এত বড় একটা সার্জারি একা করাতে এসেছি, এতেই স্পষ্ট বোঝা যায়
কেমন সম্পর্ক ছিল আমাদের মধ্যে।
আমি নিশ্চয়ই একা
জীবন কাটিয়েছি।
হ্যাঁ।
তুমি সবসময় একাই ছিলে।
যেমনটা আমি ছিলাম।
আর এই কারণেই আমরা এক হয়েছি।
নিজের পরিবারকে বিশ্বাস কোরো না।
নিজেকে আর অত্যাচারিত হতে
দিয়ো না।
তুমি ভুল করছো।
জানি না সে তোমাকে কী বলেছে, কিন্তু ওর কথা বিশ্বাস কোরো না।
বরং নিজের পরিবারকে বিশ্বাস করো।
শুনেছি আমার যাতে অমঙ্গল হয় সেই আশায়...
নিজের ওয়ালেটে একটা কবজ নিয়ে ঘুরতে।
খোদা।
- তুমি বলেছো এই কথা? - মিথ্যে কিছু তো বলিনি।
ওটা মা আমাকে দিয়েছিল।
সে সব এখন গুরুত্বপূর্ণ নয়।
- হে-ইন -- - শুনেছি
গোয়াঙ্গিও'র ডিপার্টমেন্টাল স্টোরের জন্য তুমি আমার নামে মামলা করেছিলে।
সাথে সাথেই সেটা প্রত্যাহার করেছিলাম।
আমি তোমার মুখোমুখি হওয়ার চেষ্টা করছি না।
তবে এটা ভেবো না যে আমার স্মৃতি হারানোর ফলে
আমাদের শত্রুতাও মুছে যাবে।
হে-ইন। এটা সত্যি যে আমাদের পরিবারে ঝামেলা ছিল।
আর সে বিষয়ে আমরা খোলাখুলিভাবে কথাও বলতে পারি।
হ্যাঁ, কিন্তু তার এখানে থাকাটা সমীচীন না।
বরং এখানে তোর স্বামীর থাকা উচিত ছিল।
আহ। আমার প্রাক্তন স্বামীর কথা বলছো?
যে কিনা আমার অলক্ষ্যে ডিভোর্সের কাগজপত্র তৈরি করে রেখেছিল?
কী?
কথা সত্য, কিন্তু...
তোর কথা শুনে মনে হচ্ছে সে অনেক খারাপ একটা মানুষ।
কিন্তু সে এক লম্বা কাহিনী।
শুনেছি সে খুনের দায়ে হাজত বাস করছে।
কোথাও যাবে না, মনে থাকবে?
চোখ খুলে যেন তোমায় পাশে পাই।
তুমি বাড়ি কেন যেতে চাইছো?
তোমার থাকার ব্যবস্থা তো আমি করেই রেখেছি।
আমি বাড়ি যেতে চাই, আগের মতো বাঁচতে চাই।
এটা আমার স্মৃতি ফিরে পেতে সাহায্য করতে পারে।
আমি চেষ্টা করে দেখতে চাই।
আমার তো একটাই দুশ্চিন্তা, তোমার পরিবার তোমার বাধা হয়ে না দাঁড়ায়।
তোমার বাবা-মা তোমার পুনর্বহালে হস্তক্ষেপ করতে পারে।
ডিরেক্টররা বারবার বলছিল, এই অবস্থায় হয়তো
- তুমি দায়িত্ব সামলাতে পারবে না। - জানি।
ভেবো না, তেমন কিছুই হবে না।
আমার নিয়ে ভাবার জন্য ধন্যবাদ।
অনেক ধন্যবাদ দিয়েছ।
নিজের প্রতিজ্ঞাটা রেখো।
বলেছিলে, সার্জারির পর
আমরা বিয়ে করব।
বিয়ের প্রস্তুতির বিষয়টা আমার উপর ছেড়ে দাও।
হ্যালো।
- অনেকদিন পর দেখা হলো। - আমার একটা প্রশ্ন ছিল।
হে-ইনের সার্জারির আগে একটা দুর্ঘটনা ঘটে।
- ওতে কোনোভাবে তোমার হাত নেই তো? - আছে।
মারা তো আর যায়নি।
তাহলে সমস্যা কী?
ওভাবে কী দেখছো? তুমি তো সবই জানতে।
আমি তোমাকে বহুবার সতর্ক করেছি
তুমি তার পাশে থাকবে মানে বিপদও তার আশেপাশেই থাকবে।
ভবিষ্যতেও তা অপরিবর্তিত থাকবে।
হুমকি-ধমকি দেয়া শেষ হয়েছে তোমার?
তাহলে এবার আমার কথা শোনো।
এটা তো সেই ঘরটা, তাই না?
চেয়ারম্যান হং যেখানে ঢলে পড়েছিলেন।
আমারই উপহার দেয়া পেইন্টিংটার সাহায্যে তুমি যা যা করেছ,
সব আমি দেখেছি।
প্রমাণ আছে আমার কাছে।
অতএব আর একটা বারও যদি হে-ইনের কাছে ঘেষেছ তো
হিউন-উ'র মতো তোমাকেও চৌদ্দ শিকে ঢুকিয়ে ছাড়ব।
এত...
এত বড় সাহস তোমার?
ঠিক ধরেছ।
তোমার পথের কাঁটা এখন আমি।
সাহস থাকলে ছেঁটে দেখাও।
সে যদি ইউন-সংকে বিয়ে করার কথা বলে বসে?
- এমন হতেই পারে না। - মিলিয়ে নিয়ো
এমন কিছুই হবে।
সে একেবারে বদলে গেছে।
না, সে এমনটা করতেই পারে না।
সত্যি বলতে, আমি ওর উপর নজর রেখেছিলাম।
হং গিল-ডঙের গোয়েন্দা সংস্থা?
জি, গিল-ডঙ আমাদের পূর্ব-পুরুষ।
লোকজন তো বলে আমি নাকি ওনারই মতো
সেই সাথে আমার নানাবিধ প্রতিভার প্রশংসা তো করেই।
সঙ্গত কারণেই নামটা রেখে দিয়েছি।
কী?
দশ বিলিয়ন থেকে মি. কিমকে ১.৫ বিলিয়ন দেবে।
বিল্ডিংটা নিয়ে কোনো সমস্যা নেই।
- একঘেয়েমি কাটাতে ওটা কিনেছিলাম। - সমস্যা নেই। উনিও একজন গোয়েন্দা।
আহ। নিজেকে ছদ্মবেশে রাখাটা আমার আরেকটা বৈশিষ্ট্য।
আচ্ছা।
মি. নাম, বেরিয়ে আসুন।
পর্যবেক্ষণ করা আমার আরেকটা বৈশিষ্ট্য।
এরাই আমার ডান হাত আর বাম হাত।
দেখতে সাধারণ হওয়ায়
যেখানে ইচ্ছে যেতে পারে।
ডিটেকটিভ হং আমাদের এজেন্সির প্রধান।
সে একজন বই পড়ুয়া, এবং বই বিষয়ক
একটা ব্যবসাও আছে ওনার।
কী ধরনের ব্যবসা?
আমার একটা কমিক বইয়ের দোকান আছে।
কমিক বইকে সব ধরনের তথ্য উপাত্তের
আতুর ঘর বলা যায়।
ওগুলোই আমার কাজের ভিত্তি।
আপনি কোন কোন কেসের তদন্ত করেছেন?
বিখ্যাত কোনো কেস আছে কি?
সেটা তো আপনি খুঁজে বের করবেন।
একজন দক্ষ গোয়েন্দা কখনোই এ ধরনের প্রশ্ন করবে না।
থাক সে কথা, পারিশ্রমিক কত দেয়া হবে?
ম্যাম।
একটা ছোট্ট প্রশ্ন আছে। খাবারের জন্য কত দেবেন?
খাবার খরচ আমরা কমই নিয়ে থাকি, মাত্র ৮,০০০ ওন।
সেই ছোট থাকতে সামুদ্রিক খাবার জাজাংমেয়ন এর দাম ১২,০০০ ওন ছিল।
- কী? - সময়ের প্রবাহে খরচ আরো বেড়েছে, তাই না?
সন্দেহভাজনকে ছেড়ে আমাদের তো টাকার পেছনে ছোটা উচিত।
উনি কম কথা বলেন।
কম কথা বলে। লেখ লেখ।
মা গো।
- আপনারা এসে পড়েছেন। - জি, স্যার।
সাবাশ।
কারা এরা?
এরাই হে-ইন এর পিছু পিছু জার্মানি যায় আর নিয়মিত খবরা-খবর জানায়।
আমাদের হং গিল-ডং গোয়েন্দা সংস্থায় সবসময়ই ডিসকাউন্টের সুবিধা থাকে।
লক্ষ্যের উপর নজর রাখার পাশাপাশি তাদের মনস্তত্ত্ব বিশ্লেষণ করি।
সমাধানের প্রস্তাব দেই, তাছাড়া ওয়ারেন্টিও দিয়ে থাকি।
কারো পিছু নেয়ার ব্যাপার-স্যাপার থাকলে সম্পূর্ণ প্যাকেজের প্রস্তাব দেই।
ও মা।
খুব ভালো কাজ করেন আপনারা।
- তাহলে বলুন। - কী?
- কী জানতে পারলেন? - বলছি।
আপনাদের সমস্ত দুশ্চিন্তা দূর করে দিচ্ছি।
সব ফাঁকা কেন?
আমরা আলাদা ঘরে ঘুমোতাম।
তাই কি?
আমাদের একই ঘরানার গান পছন্দ।
হতেই পারে।
মানুষ হিসেবে কেমন সে?
নিজের আর নিজের শত্রুর সম্পর্কে সম্যক ধারণা থাকলে, আমি হবো অজেয়।
কিন্তু আমি তো নিজের সম্পর্কেই জানি না।
সেক্ষেত্রে,
শত্রুকে চিনে রাখাটা বুদ্ধিমানের কাজ হবে না কি?
হ্যাঁ।
তার সাথে দেখা করার এটাই সবচেয়ে নিরাপদ স্থান।
মানুষ কতটা জঘন্য হলে তাকে
নিজের প্রাক্তন স্ত্রীর উপর নজর রাখা আর
কাউকে খুনের দায়ে বন্দী করে রাখা হয়?
আমি নির্ঘাত মানুষ চিনতে ভুল করেছিলাম।
নয়তো কেনই-বা তার প্রেমে পড়লাম?
হে-ইন।
বসুন, মি. ব্যেক।
তুমি এখন সুস্থ?
সুস্থ না হলে এখানে এলাম কী করে?
সার্জারি সফল হয়েছিল?
এখনও চিকিৎসাধীন আছো? ব্যথা-যন্ত্রণা আছে?
আমাকে নিয়ে চিন্তা হয় আপনার?
আমি...
দুশ্চিন্তায় ছিলাম।
হাসি পেলো।
নিশ্চয়ই ভাবছেন স্মৃতি হারানোর ফলে আমার বুদ্ধি সুদ্ধি সব লোপ পেয়েছে।
আমি তোমাকে মিস করেছি।
আমি সব জানি।
জানি কেন আমায় বিয়ে করেছিলেন,
কীভাবে ডিভোর্সের প্রস্তুতি নিয়েছিলেন, পরবর্তীতেই বা কী কী করেছিলেন।
সব শুনেছি, নিশ্চিতও হয়েছি।
হে-ইন।
জানি না ইউন-সং তোমাকে কী বলেছে,
কিন্তু তার কোনোটাই সত্যি না।
জানি তুমি বিভ্রান্ত,
কিন্তু যদি আমাকে বিশ্বাস করো--
আমি শুধু নিজের চোখকে বিশ্বাস করি।
আমার অলক্ষ্যে ডিভোর্সের কাগজপত্র বানানো থেকে শুরু করে
খুনের সন্দেহভাজন হিসেবে এখানে থাকার কারণ
এই সব বিষয়েই আমি নিশ্চিত হয়েছি।
তাহলে কেন এসেছো?
যদি সব জেনেই থাকো,
তাহলে কেন এসেছো?
দ্বিধায় আছো দেখেই নয় কি?
আমি এখানে এসেছি
কারণ..
এটাই জানাতে যে...
আমাদের আর কখনোই দেখা হবে না।
সত্যি বলতে দেখার কৌতুহল জেগেছিল।
এখন তা মিটে গেছে,
আমাদের আর কখনোই দেখা হবে না।
না।
আমাদের আবার দেখা হবে।
কারণ আমি হাল ছাড়ব না।
তোমার পাশে থাকব।
হাস্যকর! বন্দী একজন লোক এই কথা বলছে।
কথা দিয়েছিলাম...
যখন জেগে উঠবে তখন তোমার পাশে থাকব।
কিন্তু থাকতে না পারায় ক্ষমা কোরো।
আমি সত্যিই ক্ষমাপ্রার্থী
তোমাকে এখানে ছুটে আসতে হলো।
কিন্তু...
যে করেই হোক আমি এখান থেকে বের হবো।
কথা দিলাম।
অতএব তুমি --
বন্দী ৯৯৭১
আপনার সময় শেষ।
নিয়ম করে খাবে, কোনো কিছু নিয়ে দুশ্চিন্তা করবে না,
সেই সাথে চিকিৎসা চালিয়ে যাবে।
বন্দী ৯৯৭১
সুস্থ থাকবে।
প্লিজ, অন্তত আমার জন্য। মনে থাকবে?
হে-ইন।
কোরিয়া সংশোধনাগার
সবকিছুর উত্তর দিয়ে দিচ্ছিলাম।
খুবই চালাক সে।
বন্দী হয়েও কীভাবে কেউ প্রতারণার আশ্রয় নিতে পারে?
এখন বুঝতে পারছি, অতীতে কীভাবে আমার সাথে প্রতারণা করেছিল।
সে কথায় পারদর্শী।
বমির ঔষধ দিন। আমার হৃৎপিণ্ড
লাফাচ্ছে।
বমি বমি ভাব হচ্ছে।
নিয়ন্ত্রণ করতে পারছি না।
এক মিনিট।
এতটাই মাথা ঘুরছে যে কাঁদতে ইচ্ছে করছে।
ধন্যবাদ।
কোথায় ছিলে তুমি?
তুমি এখানে এসেছ কেন?
আগে আমার প্রশ্নের উত্তর দাও। কোথায় ছিলে তুমি?
আমি তো উত্তর দেবো না।
তুমি কি যাবে?
আমি চাই না আমার অনুমতি ছাড়া কেউ এখানে আসুক, এমনকি তুমিও না।
বেশ।
আমি দুঃখিত।
কিন্তু তোমার চিকিৎসা এখনো চলমান, আর এটাও বলেছিলাম যে...
তুমি একাধিকবার বিপদে পড়েছিলে।
জানি।
আর তার জন্যে দায়ী ছিল হিউন-উ।
কিন্তু সে তো এখন জেলে, তাহলে ভয়ের কী আছে?
যখন থেকে...
এসবের শুরু, তখন থেকেই তোমাকে আশেপাশে না দেখলে
আমি চিন্তায় পড়ে যাই।
তোমাকে দুশ্চিন্তায় ফেলার জন্য দুঃখিত।
ঠিক আছে।
বিশ্রাম নাও।
এ হতে পারে না। ওনাদের বিয়ের গুজবটা তাহলে সত্যি।
ডিরেক্টর ব্যেক এর অধ্যায় কি তাহলে শেষ?
বুঝেশুনে কথা বলো।
আমরা সবাই 'প্রকাশ না করার' চুক্তিতে স্বাক্ষর করেছি।
- বিশেষ করে তুমি। - এতে অত চিন্তার কী আছে?
আমি আর তার অধীনে কাজ করি না।
কেউ কারো সাথে দেখাও করি না।
মিস. হং!
হ্যালো।
আমি আপনার সম্পর্কে শুনেছি।
ভালো বোধ করছেন এখন?
হ্যাঁ।
অনেক বেশি নিশ্চিন্ত হলাম।
ছো-রং এর সার্জারি আর হাসপাতালের খরচ মেটানোয়...
আপনাকে ধন্যবাদ।
তার নতুন নামকরণ করা হয়েছে।
সো-ইউল।
সো-ইউল এখন সম্পূর্ণ সুস্থ।
শুনে খুশি হলাম।
অনেক ধন্যবাদ। আপনার উপকার কখনোই ভুলব না।
- সত্যিই আমি ওসব করেছি? - দুঃখিত?
উনি যা বললেন আমি কি তা করেছি?
সঠিক বলতে পারব না। হয়তো আমার চাকরিতে প্রবেশের আগের ঘটনা।
নিজের প্রতিজ্ঞা রাখার জন্য ধন্যবাদ।
প্রতিজ্ঞা? কোন প্রতিজ্ঞা?
আমি এটার কিস্তি সম্পূর্ণ পরিশোধের আগেই আপনি ফিরে আসার কথা দিয়েছিলেন।
অর্থাৎ আপনি আমার সেক্রেটারি ছিলেন?
জি।
তাহলে নিশ্চয়ই আমার সম্পর্কে অনেক কিছুই জানেন।
অবশ্যই। আমাকে নিজের এক্সটার্নাল হার্ডড্রাইভ ভাবতে পারেন।
হুম। তাহলে বলুন
মানুষ হিসেবে কেমন ছিলাম আমি?
আহ...
আপনি--
মিস. হং।
মিস. হং, আপনি ফিরে আসায়
আমি খুবই খুশি হয়েছি। ভালো আছেন এখন?
উনি আপনারই পরিচিত একজন কর্মী।
হ্যালো।
আপনাকে অনেক ধন্যবাদ,
আমার মা সবরকম চিকিৎসাই পেয়েছে, এবং শান্তিতে মারা গেছে।
মায়ের শেষকৃত্যে আপনি ফুল পাঠিয়েছিলেন, টাকা দিয়েছিলেন,
এমনকি নিজে উপস্থিতও ছিলেন।
আপনার হয়তো মনে নেই, কিন্তু আমার সবসময়ই থাকবে।
ধন্যবাদ।
সমস্যা নেই।
আমি আমার কর্মীর মায়ের শেষকৃত্যে ফুল পাঠিয়েছিলাম?
এত অনুভূতি এলো কোথা থেকে!
- কাজটা মূলত ডিরেক্টর ব্যেক-- - কী?
কিছু না।
আপনি খুবই ভালো একজন মানুষ ছিলেন।
যে সব ব্র‍্যান্ডের কারণে আমরা পিছিয়ে পড়ছি তাদের সাথে...
চুক্তি বাতিলের সময় হয়েছে।
আপনার হৃদয় অত্যন্ত কোমল ছিল।
এটা সৃজনশীল? কোন অংশটা? কীভাবে?
আমি জানতে উৎসুক।
উত্তর দাও।
কোন অংশটা? কীভাবে? কেন?
- আপনি দয়ার সাগরও ছিলেন। - আমি কি সত্যিই
মাদার তেরেসা'র মতো ছিলাম?
আমার তো তাই মনে হয়।
আমি জানতাম।
আসার পথে একটা বিড়ালকে দেখতে পেয়ে
স্ন্যাকস খাওয়াতে ইচ্ছে করছিল।
তাই কিছু স্ন্যাকস কিনে ওটাকে খাওয়াই।
ভালো কাজ করার জন্য যেন জেদ চেপে বসেছে।
স্মৃতি শক্তি হয়তো হারিয়েছি,
কিন্তু অভ্যাসগুলো এখনো রয়ে গেছে।
আশা করি আমাদের মধ্যে সুসম্পর্ক থাকবে।
- দুঃখিত? - আপনি তো আমার এক্সটার্নাল হার্ডড্রাইভ।
আমি হচ্ছি গিয়ে সম্প্রতি ফ্যাক্টরি রিসেট হওয়া মাদারবোর্ড।
আমার তো একটা এক্সটার্নাল হার্ডড্রাইভ চাই যার মধ্যে আমার সমস্ত ডেটা জমা থাকবে।
কিন্তু আমি তো অন্য ডিপার্টমেন্টের।
সেটা আমি বুঝে নেবো।
প্রসিকিউশনের প্রমাণগুলো ভালো করে যাচাই-বাছাই কর।
- কী? কেন? - এটা একটা খুনের মামলা।
তারা যতটা সম্ভব প্রমাণ যোগাড়ের চেষ্টা করবে।
যদি এমন কিছু থেকে থাকে যা প্রমাণ হিসেবে উপস্থাপন করা হয়নি,
তাহলে সেটা আমাদের পক্ষে যাবে।
সুতরাং তারা যে প্রমাণটি পেশ করেনি
সেটা কি কোনোভাবে ঘটনাস্থলে অনুপস্থিতি প্রমাণের সাথে সম্পর্কযুক্ত?
হ্যাঁ, সবুজ একটা সুতো।
- অর্থাৎ এটা হিউন-উ'র না। - এ কারণেই তারা এটাকে এড়িয়ে গেছে।
আমার ধারণা ওটা আসল খুনির কাপড়ের সুতো।
আর আমাদের সেটা খুঁজে বের করতে হবে।
খুনের অস্ত্র হিসেবে যেই ছুরিটা ব্যবহার করা হয়
সেটা বরং আমারই।
তাহলে সেটা ওখানে কী করছিল?
- কেউ হয়তো চুরি করেছিল। - আমার বিশ্বাস
আমি জার্মানি যাওয়ার দিন কয়েক আগেই সেটা চুরি হয়।
- খুব একটা গুরুত্ব দেইনি। - অর্থাৎ ছুরিটা চুরি করা হয়েছিল।
আমি সিসিটিভি ক্যামেরাগুলো পরীক্ষা করে দেখব।
আরও একটা কাজ করতে হবে। হত্যার কাছাকাছি সময়
যে সকল বাস ঘটনাস্থলের আশেপাশে চলাচল করেছে তাদের ড্যাশক্যামও পরীক্ষা করতে হবে।
হয়তো সন্দেহজনক কোনো গাড়ি অথবা খুনি বাসে উঠে থাকলে দেখা যেতে পারে।
হ্যালো। ফুটেজ কতদিন পরপর মুছে ফেলা হয়?
স্যার, আপনাকে কিছু জিজ্ঞেস করতে পারি?
মাছ ধরার কেন্দ্রগুলোর কাছাকাছি কোথাও কি কোনো ক্যামেরা আছে?
বাবা, ছাদের যন্ত্রণা থেকে অবশেষে মুক্তি মিলেছে।
কীসের থেকে মুক্তি?
কাকগুলো সারাদিন শুধু কা কা করত।
কাজটা শুনানির আগে করতে পারায় খুবই খুশি হলাম।
না মানে...
জানি শুনানিটা আমাদের পক্ষেই যাবে।
আমার বিশ্বাস।
কিন্তু কাক তো অশুভ জিনিস।
ওহ খোদা, খেয়ে নাও তো।
হানি।
- লেভার (সামুদ্রিক শৈবাল) না। - না কেন?
ওটা পেচিয়ে খেতে হয়।
আজ কোনো কিছু পেচিয়ে, চুবিয়ে কিংবা মিশিয়ে খাওয়া থেকে
সবাইকে নিষিদ্ধ করা হলো।
এমনকি কোনো কিছু ফেলাও যাবে না।
যদি ফেলে থাকো
তাহলে অশুভ কিছু হবে।
সুপ্রভাত।
খোদা, মারাত্মক ঠান্ডা পড়েছে।
দা-হে ক্লান্তবোধ করছে, আরো কিছুক্ষণ ঘুমোতে চাইছে।
না, এটাকে ধর্তব্যে নেয়া যাবে না।
ওগুলো পড়ে যায়নি।
সু-ছেওল ওগুলোকে মেঝেতে
রেখেছে,
ঠিক এভাবে।
যথার্থ বলেছে। তুমি ওদের মেঝেতে
রেখেছ, তাই না?
না তো, পড়ে গিয়েছিল।
অবশ্য আমি তাতে কিছু মনে করিনি।
আমি কিছু লেভার পেচিয়ে স্যুপে চুবিয়ে...
স্যুপটা দারুণ খেতে হয়েছে, ম্যাম।
রাত আনুমানিক ৮টা থেকে ৯টার মধ্যে যখন খুনটা হয়...
আসামি সে সময় ঘটনাস্থলের আশেপাশেই ঘোরাফেরা করছিল।
তাছাড়া, নিহত ব্যক্তির গাড়িতে আসামির মাথার চুল পাওয়া গেছে।
ঘটনাস্থলে পাওয়া খুনের অস্ত্রে নিহতের রক্তের পাশাপাশি
আসামির হাত ছাপও পাওয়া গেছে।
অতএব, ব্যেক হিউন-উকে খুনের দায়ে অভিযুক্ত করা যুক্তিযুক্ত।
আপনি এই অভিযোগ স্বীকার করছেন?
না, মহামান্য আদালত।
এটা সত্যি যে সেদিন ওই ব্যক্তির সাথে আমার সাক্ষাতের কথা ছিল,
কিন্তু সে আসেনি।
অতএব, তার সাথে আমার সাক্ষাৎ হয়নি।
আসামিপক্ষ তাদের যুক্তি উপস্থাপন করতে পারে।
মহামান্য আদালত।
এই মামলার শুরু থেকেই আমার মক্কেল
নিজেকে নির্দোষ দাবি করে আসছে।
যদি তা সত্য হয়ে থাকে, তাহলে খুনি বাইরে ঘুরে বেড়াচ্ছে।
খুনের অস্ত্রটা একটু দেখুন, যেটাকে আমার প্রসিকিউশন বন্ধু
নিষ্পত্তিমূলক প্রমাণ হিসেবে দাবি করেছেন।
রান্নার কার্যে ব্যবহৃত এই ছুরিটাতে
আসামির হাতের ছাপ এবং নিহত ব্যক্তির রক্ত ছাড়াও
একটা সবুজ রঙের সুতোর উপস্থিতি পাওয়া গেছে।
পরিষ্কার দেখা যাচ্ছে যে আসামি সবুজ রঙের কিছুই পরিধান করেনি।
তথাপি এটা প্রমাণ হয় না যে খুনি অন্য কোনো ব্যক্তি।
সহমত পোষণ করছি।
এমনও তো হতে পারে, সবুজ পোশাকধারী কেউ
ওনার বাসা থেকে ছুরিটা চুরি করে
যেটা পরবর্তীতে ঘটনাস্থলে পাওয়া যায়!
ছুরি।
হ্যাঁ, ঠিকই বলেছে।
এই সেই ছুরি যেটা খুনের কার্যে ব্যবহার করা হয়।
পাশাপাশি তিনি সবুজ রঙের কাপড় পরিহিত ছিলেন।
পরবর্তী ফুটেজ, প্লিজ।
একই ব্যক্তিকে ঘটনাস্থল থেকে ২ কিলোমিটার দূরে
তার টি-শার্ট, গ্লাভস, সেই সাথে পরিধেয় অন্যান্য বস্ত্রাদি
পোড়াতে দেখা যায়।
আমার অনুরোধে একজন বিশেষজ্ঞ পোড়া কাপড়ের টুকরো আর
খুনের অস্ত্রে পাওয়া সুতোটা পরীক্ষা করেন।
ইনফ্রারেড স্পেক্ট্রোফটোমিটারে দেখা যায় যে...
...দুটোই একই ছিল,
একই সাথে পোড়ানো টি-শার্টে নিহতের রক্ত আর ডিএনএর উপস্থিতি পাওয়া যায়।
এই সবগুলোই সারকামস্ট্যানশিয়াল এভিডেন্স।
খুনের অস্ত্রে শুধুমাত্র আসামিরই হাতের ছাপ পাওয়া গেছে।
আরও সুনির্দিষ্ট প্রমাণ চান?
যেমন ধরুন, ঘটনাস্থলে তোলা ছবি আর ভিডিয়ো চিত্র
যা খুনি নিজে ধারণ করেছে।
সে অবশ্যই ছবি তুলেছে কিংবা ভিডিয়ো করেছে।
আমাদের তার ফোনটা প্রয়োজন।
তুই বলতে চাইছিস, খুনি নিজের অপরাধের ভিডিয়ো ধারণ করেছে?
হ্যাঁ, যদি সে ভাড়াটে খুনি হয়ে থাকে।
পারিশ্রমিকের জন্য প্রমাণ তো তাকে রাখতেই হবে।
এই লিঙ্কটাতে ক্লিক করলেই কেল্লাফতে।
আপনার কাঙ্ক্ষিত জিনিস দুপুর ২টার মধ্যেই পৌঁছে যাবে
কপি করা হচ্ছে...
করেছে। আমি এখন তার ফোনটা কপি করতে পারব!
একজন বেনামী ব্যক্তি
খুনির ফোনে থাকা
ঘটনাস্থলের ছবি আর ভিডিয়ো আমাকে পাঠিয়েছে।
- প্রমাণ স্বরূপ আমি তা পেশ করছি। - অবজেকশন।
আমরা এই প্রমাণের স্বপক্ষে একমত হতে পারছি না।
ভিডিয়োটা হয়তো অবৈধ উপায়ে বানানো। তাই এটাকে যেন গুরুত্ব দিয়ে দেখা না হয়।
এই গুরুত্বপূর্ণ প্রমাণটাই কেসটার মোড় ঘুরিয়ে দিতে পারে!
বিচারকবৃন্দ
সমর্থন করা হলো।
সামবাং জলাধারে খুন হওয়া ইয়ংজিন-গুনের প্রকৃত খুনিকে
গ্রেফতার করা হয়েছে।
গতকাল রাত ১১ টা নাগাদ
নয় নটিক্যাল মাইল দক্ষিণে অবস্থিত একটা মাছ ধরার ট্রলারে
লুকিয়ে থাকা অবস্থায় ইয়ুকে আটক করে বুসানের কোস্ট গার্ড।
ইয়ু স্বীকার করেছে যে সম্পূর্ণ কাজটা সে একাই করেছে।
এদিকে উক্ত মামলার সন্দেহভাজন ব্যেক হিউন-উকে
আজকের প্রথম শুনানির দিন বেকসুর খালাস প্রদান করা হয়।
তাকে অবিলম্বে মুক্তি দেয়া হয়।
সে বেরিয়ে আসছে না কেন?
কিছু কি হয়েছে?
সময় হলেই বেরিয়ে আসবেন।
কিন্তু আমরা এখানে কী করছি?
আমার পিছু নেয়া ব্যক্তিটা ছাড়া পেয়ে গেছে,
- অর্থাৎ আমাকে সতর্ক থাকতে হবে। - উনি পিছু নেননি--
আমার তো মনে হচ্ছে আপনিই পিছু নিয়েছেন।
- আমি সেরকম নই। - ওই যে আসছে।
এখানে!
আমার ছোট্ট ভাইটা!
আমার বিশ্বাসই হচ্ছে না।
তুই ঠিক আছিস তো?
হুম, ঠিক আছি।
খোদা।
তোমরা নিশ্চয়ই চিন্তায় ছিলে।
সমস্যা, ঝড়-ঝাপটা নিয়েই মানুষের জীবন।
হিউন-তে আর আমার তো লেগেই থাকে,
তবে এত বড় সমস্যায় কখনো পড়িনি।
হিউন-উ নির্দোষ। ওকে ফাঁসানো হয়েছিল।
হ্যাঁ, তুমি ঠিকই বলেছ।
- খোদাকে ধন্যবাদ। - তুই এখন নিরাপদ, হুম?
কী?
ওদের বেশ ঘনিষ্ঠ মনে হচ্ছে।
"একটা বন্ধুত্বপূর্ণ পরিবার।"
- খা এটা। - না, ধন্যবাদ।
- কী হলো? - কিছু না।
আমার ধারণা সে তফু খায় না।
"তফু খায় না।"
সে কি এটা পছন্দ করে না?
- কেন? খেতে তো ভালোই। - কী করছেন আপনি?
করছেন-টা কী?
আমাকে দেখে ফেলেনি তো?
- কী হলো, দেখতে পায়নি তো? - চলে গেছে।
চলে গেছে?
ভালোই হলো। গোপনে তাদের পিছু নেয়া যাক।
কী? আমরা সত্যিই ওনার পিছু নেব?
একদমই না। সে অন্য কোনো...
ফন্দি আঁটছে কিনা দেখার জন্যই মূলত তাকে নজরে রাখছি।
একেই পিছু নেয়া বলে।
গাড়ি স্টার্ট করো।
চলো।
দুই দিক যেন সমান হয়।
এখনই করছি।
ভয় পেলে নেমে যেতে পারেন।
ঠিকঠাক হচ্ছে কিনা দেখতে হবে তো।
দু-গোয়ান, ভেবেচিন্তে করছো তো?
অবশ্যই। পারলে সবই বিনামূল্যে দিয়ে দিতাম।
হিউন-উ'র মুক্তি উপলক্ষে সকল পণ্যে ৫০ শতাংশ ছাড়!
এটাও নিতে চাও তুমি?
আপনি তো পুডিং অনেক পছন্দ করেন।
এটা আপনাকে এমনিতেই দিয়ে দিলাম।
কেন, ধন্যবাদ।
- আমি আরও বেশি কৃতজ্ঞ। - সেই সাথে অভিনন্দন।
ধন্যবাদ, ম্যাম।
বিদায়।
বিদায়, ম্যাম।
আমার বিক্রয়জনিত কৌশলটা শেষমেশ রপ্ত করতে পেরেছেন তাহলে?
একদম। আমি মানুষকে ডাকছি ভালোবাসা দিতে
টাকা নিতে নয়।
ঠিক তাই।
ফিরে যাওয়ার পর আমিও এই কৌশলটা প্রয়োগ করব।
খুব ভালো।
শুভকামনা রইলো।
স্যার, এই স্টিমড বনরুটিগুলোও কি অর্ধেক দামেই দিচ্ছেন?
স্টিমড বনরুটি?
অর্ধেক দাম কে বলেছে!
সরে দাঁড়াও।
একদম বিনামূল্যে। যার লাগবে নিয়ে যাও।
আইসক্রিমও সম্পূর্ণ বিনামূল্যে!
রাত পোহালেই আবার আফসোস করবে না তো?
রাত পোহালে? আজ রাতেই করবে!
হেই, সবাই লাইনে দাঁড়াও!
নিশ্চয়ই হিউন-উ এসেছে।
খোদা!
ইয়ংদু-রি সুপারমার্কেট
- ঈশ্বর মঙ্গল করুন! - হানি।
হিউন-উ এসেছে।
আমি ফিরে এসেছি, বাবা।
খুব ভালো।
বাড়িতে স্বাগত।
আমায় ক্ষমা কোরো।
ওসব বোলো না।
তুমি তো কোনো অপরাধ করোনি, তাহলে ক্ষমা চাইবে কেন?
- সাবাশ, হিউন-উ। - অভিনন্দন।
দারুণ লড়েছ তুমি।
- অভিনন্দন। - সাব্বাশ।
অনেক ধকল গেছে নিশ্চয়ই।
সবাইকে ধন্যবাদ।
স্বাগত, হিউন-উ।
ওটা সু-ছেওল না?
হ্যাঁ, সে এখানেই থাকে, আর নিজের মাকে এড়িয়ে চলে।
কিন্তু এখানে কেন থাকে?
এটা তো তার বোনের প্রাক্তন শ্বশুর বাড়ি।
অস্বস্তি লাগে না?
হয়তো না।
দেখো কত সুখী এই মানুষগুলো।
বড় অদ্ভুত এই পরিবারটা।
তুষারপাত হচ্ছে!
- ঈশ্বর! - ঈশ্বর!
হানি।
মা।
তুই ফিরে এসেছিস।
তোর প্রিয় রাজমা'র পুডিং বানিয়েছি।
নিশ্চয়ই অনেক দুশ্চিন্তায় কাটিয়েছ।
সামান্য পরিমাণ
দুশ্চিন্তাও করিনি
কারণ ন্যায় কখনো হারে না।
আমি পারিনি।
আমি তো অসুস্থই হয়ে পড়েছিলাম।
- আমিও। - আমিও।
আমার ভোলাভালা খোকাটার উপর দিয়ে কী ঝড়-ঝাপটাটাই না গেল।
দুশ্চিন্তায় আমি অসুস্থ হয়ে পড়েছিলাম!
তার বাবা-মাকে দেখে ভালোই মনে হলো।
সে তফু পছন্দ করে না, কিন্তু রাজমা'র পুডিং পছন্দ করে।
বাচ্চা না আর কিছু?
"রাজমা'র পুডিং...
খেতে ভালোবাসে।"
আপনি আমার অতীত মনে করিয়ে দিচ্ছেন।
মানে?
বিটিএসের প্রেমে পড়ার আগ পর্যন্ত আমি আপনারই মতো ছিলাম।
লোক দেখানো ভালোবাসা ছিল,
"হায় ঈশ্বর, আমি তাকে অনেক ভালোবাসতাম।"
"এসব কী? কী চায় সে?"
ঝামেলার শুরু তখন থেকেই।
তুমি কি আগেও নিজের মনের কথা আমাকে বলতে?
হ্যাঁ।
সাদাসিধা বস ছিলাম।
আপনার কি কিছুই মনে নেই?
তাহলে…
আমাকে ১০০ মিলিয়ন দিতে রাজি হওয়ার কথাটাও মনে নেই?
একেবারেই না।
মনে হয়তো নেই, কিন্তু এখনো স্পষ্টবাদী।
তাহলে এটা কেন জানেন না?
কী জানব?
কাকে সত্যিকারের ভালোবাসেন।
কাকে?
বলতে পারব না, এমনিতেই আমার চাকরির যায়-যায় অবস্থা।
কিন্তু একটা কথা বলব।
আপনার পা দুটোই আপনাকে
আপনার ভালোবাসার কাছে নিয়ে যাবে।
কী ওটা?
মি. ইভান এটা ময়লার স্তুপে খুঁজে পেয়েছে। আর বলেছে এর প্রকৃত মালিককে খুঁজে বের করতে।
নাম-ধাম কিছু আছে?
না, লেখাটা বিদেশি ভাষায় হওয়ায় পড়তেও পারছি না।
তাহলে খুঁজে পাবে কীভাবে?
ছুড়ে ফেলে দিলেই হয়।
এটা হয়তো সেই নোটবুক।
কোরিয়া থেকে মি. ব্যেক এর অ্যাটর্নি
ফোন করে একটা নোটবুকের খোঁজ করছিল আর সেটা ফিরিয়ে দিতে বলেছিল।
- আমি যাচ্ছি। - ঠিক আছে, বিদায়।
ইয়ং-সং।
সে আবার এসেছে।
বম-জা আন্টি তুমি আশেপাশেই কোথাও থাকো নাকি?
আমি এখানে হিউন-উকে অভিনন্দন জানাতে এসেছি।
ক্যাটারিং সার্ভিস কিছুক্ষণের মধ্যেই এসে পৌঁছুবে।
আমি কি ওদের কমিউনিটি হলে চলে যেতে বলব?
হ্যালো, বম-জা।
ও মা। আপনিও আছেন দেখছি।
মন মেজাজ ফুরফুরে থাকায় সবার জন্য বেশ কিছু উপহারও প্রস্তুত করেছি।
উপহার?
যেমন?
সাপ্লিমেন্ট আর অঙ্গমর্দনকারী।
গ্রান্ড প্রাইজ হচ্ছে গিয়ে সর্বাধুনিক ফ্রন্ট লোডিং ওয়াশিং মেশিন।
ও মাগো, ওয়াশিং মেশিন?
- অবিশ্বাস্য। - ওয়াশিং মেশিন?
ঈশ্বরকে ধন্যবাদ, আমাদের একটা নতুন নেয়ার পরিকল্পনা চলছিল।
বড়লোকেরা কি এভাবেই তাদের টাকার শো অফ করে?
পরবর্তী জীবনটা আমি তার মতো করেই বাঁচতে চাইবো।
আমার মতো? সেটা কীভাবে?
আপনার টাকা আছে। দেখতে আকর্ষণীয়।
আর সর্বোপরি, তিন তিনবার বিয়ে হয়েছিল আপনার।
সবচেয়ে ঈর্ষনীয় তো এটাই।
এসব বলার মতো কথা না!
না কেন?
চাইলেই সবাই তিন বিয়ে করতে পারে না।
সহমত পোষণ করছি।
ওয়াশিং মেশিনটাই পরিবর্তন করতে পারছি না, স্বামী তো অনেক পরের কথা।
একজন ব্যাচেলরের সামনে এ ধরনের কথা বলা ঠিক না।
যাকগে, তুমি কি সত্যিই বিয়ে করবে না?
বললে কিন্ডারগার্টেনের শিক্ষিকাকে দেখতে পারি।
বাং-সিল ঠিকই বলেছে। মেয়েটা আসলেই অনেক পরিশ্রম করে।
একবার শুধু দেখা করো।
গাইজ।
সিদ্ধান্তের বিষয়টা তার উপর
চাপিয়ে দিলে চলবে না।
ওনাকে সাহস যোগাতে হবে।
বারবার তাগাদা দিতে হবে।
সামনের সপ্তাহে হলে কেমন হয়?
- ইয়ং-সং। - এক্সকিউজ মি।
কমিউনিটি হলটা কোথায়?
লাকি ড্র
ব্যেক হিউন-উ'র মুক্তি উপলক্ষে আনন্দ অনুষ্ঠান
করতালি হবে!
আমার ভাই ব্যেক হিউন-উ এর
মুক্তি উপলক্ষে আয়োজিত অনুষ্ঠানে উপস্থিত হওয়ায়
আপনাদের সবাইকে অনেক অনেক ধন্যবাদ!
অনুষ্ঠানের মূল আকর্ষণে সবাইকে স্বাগত।
সে তফু কাটবে। হাততালি হবে!
সবাই একসাথে।
বেশ। এক, দুই, তিন।
সুন্দর।
- অভিনন্দন। - ধন্যবাদ।
জিতেছি!
আমি একটা টিভি জিতেছি।
পরবর্তী পুরষ্কার হচ্ছে সাপ্লিমেন্ট।
আমার বোন মিস. ব্যেক মি-সন বিজয়ীকে বেঁছে নেবে।
চলে এসো।
একটা তোলো।
ভাগ্যবান সংখ্যা হচ্ছে...
সতেরো!
কে?
- বাং-সিল! - আমি!
আমি!
বাং-সিল!
অভিনন্দন।
ধন্যবাদ, হিউন-উ। আমি এখন আরো সুন্দর হয়ে যাবো।
অভিনন্দন।
- এবার দীর্ঘ প্রতীক্ষিত গ্রান্ড প্রাইজের পালা... - আমার কথায় কথায় খিদে পায় না।
ওয়াশিং মেশিন, এই একটাই পুরস্কার বাকি।
মিস. হং বম-জা, যিনি এই সমস্ত আয়োজন করেছেন,
তিনিই বিজয়ীর নাম ঘোষণা করবেন! হাততালি হবে!
বিজয়ী হয়েছেন...
পাঁচ! অভিনন্দন!
কে?
- কী? - মাগো, ইয়ং-সং!
ইয়ং-সং, তুমি জিতেছ!
ইয়ং-সং জিতেছে!
ইয়ং-সং!
তুমি জিতেছ!
জিতে গেছ ভায়া!
- মা গো। - তোমরা নিয়ে নাও।
কী?
- সত্যি? - কেন?
আমার দরকার না থাকলেও তোমাদের দরকার আছে।
- মজা করছো না তো? - অবিশ্বাস্য!
ধন্যবাদ!
ইয়ংদু-রি কমিউনিটি হল
দাঁড়ান, মি. কিম!
হ্যাঁ, বম-জা?
এতটা নিঃস্বার্থ কী করে হতে পারেন?
একটা ওয়াশিং মেশিন জিতলেন।
ওটা আপনার পুরষ্কার।
কিন্তু আমার ওয়াশিং মেশিন এখনো ভালোই চলে।
যথেষ্ট পুরোনো আর নড়বড়ে। আমি দেখেছি।
তাও কাজ তো করছে।
এটা লেটেস্ট মডেলের ছিল।
এটার নিজস্ব এআই প্রযুক্তি আছে। তাছাড়া কম্বল আর জুতোও পরিষ্কার করতে সক্ষম।
আচ্ছা।
"আচ্ছা"?
সুযোগটা আপনার লুফে নেয়া উচিত ছিল।
সবাই ওয়াশিং মেশিনের জন্য মরিয়া ছিল। আর আপনি পেয়েও ছেড়ে দিলেন?
আজ যদি এখান থেকে চলে যাই তাহলে আর কখনোই ফিরে আসব না।
এখনো আমায় লুফে নেবেন না?
যদি আর আমাদের দেখা না হয়?
আমি আবার বিয়ে করলে কে তাতে বাঁধা দেবে?
আপনি আবার বিয়ে করছেন?
আমি সেটা বোঝাতে চাইনি।
যা বলার একবারই বলব।
আমি আপনার প্রতি আগ্রহী।
না।
আমি আপনাকে পছন্দ করি।
এ ব্যাপারে কি আপনার কিছু করার আছে?
একবার চলে গেলে, আর ফিরে আসব না বলে দিলাম।
মিস. হং
এক মিনিট।
আমি ওনাকে একটা প্রশ্ন করেছি।
আমি যাচ্ছি।
- সে কারণে না। - তাহলে?
- কী ব্যাপার? - আহ...
এই...
এই জিনিসটা...
এটা ওয়্যারলেস।
এটা ভেতরের স্পিকারের সাথে সংযুক্ত।
সবাই ওয়াশিং মেশিনের জন্য মরিয়া ছিল।
আর আপনি পেয়েও ছেড়ে দিলেন?
আজ যদি এখান থেকে চলে যাই
তাহলে আর কখনোই ফিরে আসব না।
এখনো আমায় লুফে নেবেন না?
যদি আর আমাদের দেখা না হয়?
আমি আবার বিয়ে করলে কে তাতে বাঁধা দেবে?
মা গো!
কীভাবে অনর্গল সব বলে যাচ্ছে।
হায় ঈশ্বর।
আপনি আবার বিয়ে করছেন?
ইয়ং-সং কি বোকা নাকি?
সে অন্য কিছু বোঝাতে চেয়েছে।
আমি সেটা বোঝাতে চাইনি।
যা বলার একবারই বলব।
আমি আপনার প্রতি আগ্রহী।
না।
আমি আপনাকে পছন্দ করি।
এ ব্যাপারে কি আপনার কিছু করার আছে? একবার চলে গেলে, আর ফিরে আসব না বলে দিলাম।
মা গো।
আমাদের পরিবারটাকে লজ্জায় ফেলে দিলো।
ইয়ং-সং! ভেবে-চিন্তে উত্তর দাও!
বম-জা আন্টি!
ব্যাপার না!
- চালিয়ে যাও! - ধ্যাৎ।
কোথায় যাচ্ছো? দাঁড়াও!
আরে গিয়ে থামাও তাকে!
যাও!
যাও ওর পিছু পিছু! জলদি!
ইয়ং-সং!
স্যার, ব্যেক হিউন-উ পুনর্বহালের ব্যাপারে জানতে চেয়েছে।
হত্যার অভিযোগ প্রত্যাহার হওয়ায়
ওনার অনুরোধ প্রত্যাখ্যানেরও কোনো সুযোগ নেই।
খোদা, সে জম্বি নাকি অন্য কিছু?
খুবই দৃঢ়চেতা একজন মানুষ।
আপনি ঠিকই বলেছেন, কিন্তু একটা বড় সমস্যা তো রয়েছেই।
সীমিত অংশীদারদের নিয়ে সভাটা নিউইয়র্কে অনুষ্ঠিত হবে।
সবাই ভোটের মাধ্যমে চেয়ারম্যানকে বরখাস্ত করবে বলে ভেবেছে।
কী নিয়ে কথা বলছেন আপনারা?
চেয়ারম্যান যদি বিনিয়োগকারীদের...
আর্থিক বিবরণী তৈরি কিংবা প্রদানে ব্যর্থ হন
তাহলে সীমিত অংশীদারেরা সভা ডেকে চেয়ারম্যানকে বরখাস্ত করতে পারে।
ঠিক তাই!
ডকুমেন্টগুলো কে তুলে দিয়েছে?
ব্যেক হিউন-উ? তাই তো?
না, উনি দেননি।
কেমন লাগছে? চেয়ারম্যান পদে অভিষেক উপলক্ষে এটা পরেছি।
আহ। অভিষেক।
আমি কি কিছু বলবো?
দারুণ মানিয়েছে কিন্তু আপনাকে।
তাই?
শীঘ্রই আমি আমার উপযুক্ত আসনে বসতে যাচ্ছি।
ব্যাংকে ফোন করো।
আগের লেনদেনগুলো
দ্বিগুণ করতে বলো, যাতে জমার সনদ ৪.২ শতাংশে গিয়ে ঠেকে।
হঠাৎ?
সময় খুব কম। আমাকে সর্বোচ্চ সংখ্যক শেয়ার কিনতে হবে,
যাতে ওরা আমাকে বের করে দিতে না পারে।
আচ্ছা ঠিক আছে।
সে একসাথে ৪.২ শতাংশ শেয়ার কিনেছে!
সে খুবই তাড়াহুড়োর মধ্যে আছে।
একদম। অবশেষে সে সিক্রেট ফান্ডে হাত দিয়েছে।
মি. পিয়নকে যে ফাইলটা হস্তান্তর করার কথা ছিল সেটা কি পাওয়া গেছে?
না, স্যার।
কিন্তু আমি অন্য কিছু পেয়েছি।
এটাই প্রমাণ করে দেবে যে ইউন-সং আর তার লোকজন মিলে
দুই ট্রিলিয়ন ভুয়া বিনিয়োগের মাধ্যমে কুইন অধিগ্রহণ করেছিলেন।
তুমি এটা কোথায় পেলে?
এনেছো?
এই নাও যুক্তরাষ্ট্র থেকে আসা সমস্ত টাকা।
- ব্যস। - ধুর মরা।
তাড়াতাড়ি করো।
মানে?
সিউল-হি'র কাছ থেকে পাওয়া সমস্ত অর্থ তো দিয়েই দিলাম। আবার কী!
আর হং পরিবারকে যে টাকাটা দিয়েছো সেটা?
ওগুলো ওদের টাকা।
আর ইউএসবিটা?
এটা দা-হে তোমাকে দেয়নি তো?
হ্যাঁ।
আমি তোমাকে বলেছিলাম।
ওটাই আমার জিয়ন-কাঠি! তাই লুকিয়ে রেখেছি।
তোমার জিয়ন-কাঠি?
কী বোকা তুমি।
ওটার জন্যই মরবে তুমি।
- কী? - এমনিতেই মিস. মোহ তোমার উপর বিরক্ত।
তোমাকে পছন্দ করতাম, তাই তোমার সাথে ভালো ব্যবহার করেছি।
আর তুমি তো জানোই সুন্দর মেয়েদের সে ঘৃণা করে।
চুপচাপ বসো।
চুপচাপ বসতে বলেছি।
- দরজা খোলো! - চুপ করে বসো!
অপদার্থটা এসে গেছে।
- এই জলদি চালাও। - খোলো বলছি!
চুপচাপ বোসো।
বস চুপচাপ!
গাড়ি থামাও!
চুপচাপ বসতে বলেছি!
গাড়ি থামাও!
দা-হেকে ছেড়ে দাও!
সু-ছেওল।
দরজা খোলো বলছি!
খাইছে আমারে।
সমস্যা কি তার?
নেশা কি মাথায় চড়ে গেছে?
বল না?
শালা বেজন্মা!
ওকে ছেড়ে দিতে বলেছিলাম!
চুপচাপ বসে থাক।
সু-ছেওল! দৌড়াও!
মরার খুব শখ জেগেছে, তাই না?
সু-ছেওল!
- না! - ধুর মরা।
মি. হং।
ভদ্রভাবে বলছি চলে যাও।
মাথায় ঢুকেছে?
আর মার খেয়ো না, দৌড়াও!
হিরো হওয়ার চেষ্টা কেন করছো?
- দৌড়াও! - একদম নড়বি না!
ধ্যাত্তিরি।
সু-ছেওল!
মর শালা!
মর!
- মর! - দৌড়াও!
দা-হে!
গেওন-উ!
ভবিষ্যতে যদি পরিবারকে রক্ষার প্রয়োজন পড়ে,
আর আমি যদি তা না পারি?
ভয় আমাকে পেয়ে বসেছে।
আহারে, ভাই...
যত্তসব বাড়াবাড়ি।
যাতে অহংকার তাদের পেয়ে বসে, আর চিন্তা করে,
"সে আমার কাছে অতি তুচ্ছ।"
"জিতবো তো আমিই।"
"আমি অতিমাত্রায় শক্তিশালী।"
চলো।
খোদা।
সু-ছেওল!
যতক্ষণ না তারা নিজেদের গুটিয়ে নেবে ততক্ষণ পর্যন্ত অপেক্ষা করবে
তারপর নিজের ক্যালমা প্রদর্শন করবে।
চলো চলো। সাইকেলটা সামনে থেকে সরাও।
সরাও--
ওখানে...
কী হচ্ছে?
সু-ছেওল।
সু-ছেওল, চোখ খোলো!
সু-ছেওল।
পুলিশ? আমরা ইয়ংদু-রি রেলপথে আছি।
সু-ছেওল।
চোখ খোলো।
সু-ছেওল।
সে কি মারা গেছে?
সু-ছেওল।
না, সু-ছেওল।
সু-ছেওল।
আমি তোমায় ভালোবাসি। চলে যেয়ো না।
না, সু-ছেওল।
সু-ছেওল...
আমিও ভালোবাসি।
তুমিও না।
কেন করলে এমন?
আমায় ক্ষমা কোরো, সু-ছেওল...
আরে! আমি কেন তাকে এড়িয়ে যাচ্ছি?
আমি কোম্পানির সিইও।
হাস্যকর।
কার কথায় সে ফিরে এসেছে?
জিজ্ঞেস করতে হবে।
তোমার সাথে কথা বলা প্রয়োজন।
আমারও।
তোমাকে কি পুনর্বহাল করা হয়েছে?
হ্যাঁ।
কেন?
আমার কারণে ফিরে এসেছো?
এটা আমার কর্মস্থল।
কাজ তো অন্য কোথাও-ও করা যেত।
সেটা আমার ব্যাপার।
আমার অস্বস্তি হচ্ছে।
উসখুস লাগছে।
তাই প্লিজ পদত্যাগ করে অন্য কোথাও গিয়ে চাকরি খোঁজো।
আমি সত্যিই তোমাকে
দেখতে চাই না।
ওভাবে কী দেখছো?
আমাকে অসহায় অবস্থায় ছেড়ে গিয়েছিলে।
স্মৃতি হারানোয় ভেবেছো আমাকে পটাতে পারবে?
এটাই উদ্দেশ্য?
তুমি বলেছিলে আমি তোমারই আদর্শের।
আর তাই পুনরায় আমার প্রেমে পড়বে।
এতটাই আত্মবিশ্বাসী ছিলে তুমি।
তাই ভেবেছিলাম আমাকে চিনতে খুব একটা সময় লাগবে না তোমার।
তোমার প্রেমে পড়বো?
কিন্তু ব্যাপার না।
এমনটা হওয়ারই ছিল।
যতটা ভেবেছিলাম তার চেয়েও বেশি নির্লজ্জ তুমি।
আমার পরিবার কি তোমাকে কোনো প্রতিশ্রুতি দিয়েছিল?
এমন মরিয়া হয়ে কেন চেষ্টা করছো?
- হে-ইন -- - আমার নাম উচ্চারণ করবে না।
অতীতে হয়তো তোমার চোখের দৃষ্টি আর
গলার স্বর শুনে সহজেই পটে গিয়েছিলাম,
কিন্তু আর না।
আমি আর তোমাকে দেখতে চাই না।
কী করছো তুমি?
কোরো না এসব।
- না-- - আমি কিছুই শুনতে চাই না।
আঁকড়ে ধোরো না আমাকে।
যেতে দাও।
প্রেরক গ্রুনওয়াল্ড মেডিকেল সেন্টার
হে-ইন!
আমি গ্রেস।
হায় ঈশ্বর। তোমার দেখি কিছুই মনে নেই।
তোমার সবচেয়ে প্রিয় মানুষ ছিলাম আমি
যাকে তুমি সবচেয়ে বেশি বিশ্বাস করতে।
কী হলো?
এক্সকিউজ মি।
আমার মনে হয় না, ব্যক্তিগত কথাবার্তা আর আলিঙ্গনের জন্য যথেষ্ট ঘনিষ্ঠ ছিলাম আমরা।
কী হয়েছে?
- এটা আমি। - এক্সকিউজ মি।
কীভাবে বুঝলো সে?
ব্যাপারটা কী?
তার ধারণা যদি এতই সঠিক হয়,
তাহলে ইউন-সং কীভাবে তাকে বোকা বানাচ্ছে?
এটা আবার কী?
দ্যা অ্যাকুয়া প্রেরক: হং হে-ইন
আমার পক্ষ থেকে?
আমি নিজেকে ইনভাইট করেছি?
আপনি ভেতরে প্রবেশ করতে পারেন।
ঠিক আছে।
উনি প্রবেশ করছে।
এত বড় জায়গাটা এমন ফাঁকা কেন?
তুমি এখানে কেন?
একই প্রশ্ন তো আমিও করতে পারি।
তুমিই আমাকে ইনভাইট করেছ।
বিয়ের কার্যক্রম শুরু করা যাক।
বিয়ের কনে হং হে-ইন,
আর বর ব্যেক হিউন-উ।
বর আমাদের মাঝে এসে উপস্থিত হয়েছেন।
আহ…
কেমন আছো, ভবিষ্যতের হিউন-উ?
আবার এটা বোলো না যে ডিভোর্স হয়ে গেছে।
বাচ্চা-কাচ্চা আছে?
একটা? দুইটা?
তাতে কিছু যায় আসে না।
কারণ দরকার শুধু হে-ইনকে।
ওকে কখনো কাঁদিয়ো না।
সবসময় সুখে রেখো।
ভবিষ্যতের হে-ইন।
আদৌ এটা দেখবে কিনা জানি না। তবে দেখে থাকলে
কেন দেখছো?
এসব বাদ দিয়ে কাজে লেগে পড়ো।
জিজ্ঞেস করব না কেমন আছো কারণ জানি...
তুমি ভালোই আছো।
আগের মতো সুন্দর, স্বাস্থ্যবান,
আর সফল আছো।
হিউন-উকে
পাশে পেয়ে তো অবশ্যই।
মি. ব্যেক হিউন-উ?
জি।
মিস. হং সম্পূর্ণ অ্যাকুরিয়ামটা ভাড়া নিয়েছেন, আর এই ফুলগুলো আপনার জন্য পাঠিয়েছেন।
অ্যাকুরিয়ামটা
আমি ভাড়া নিয়েছি?
কখন?
এক মাস আগে।
চার বছর আগেও একবার নিয়েছিলেন।
উপভোগ করুন...
ওদের মতে ডেটিং এর জন্যে এটাই নাকি সেরা জায়গা,
কিন্তু এটা খালি কেন?
মিস হং, সম্প্রতি
পুরো পৃথিবীটাই যেন
আমাদের পাশে আছে।
তুমি ঠিকই বলেছ।
এখন বুঝতে পারছি।
পৃথিবী না।
পাশে ছিলে শুধুই তুমি।
কখনো জানতেই পারিনি।
কী হচ্ছে কিছুই বুঝতে পারছি না, আমি যাচ্ছি।
ব্যেক হিউন-উ।
স্মৃতি হারিয়েছি বলে আবার
বিয়েটা এড়িয়ে যাওয়ার চেষ্টা কোরো না।
স্মৃতি হারিয়েছি তো কী হয়েছে, বিয়ের পোশাক ঠিকই পরতে পারব আমি।
এসব আমি লিখেছিলাম?
হতেই পারে না।
যে আমাকে ফাঁকি দিয়ে অন্যের সাথে সম্পর্কে লিপ্ত হয়েছিল
আমি তাকেই আবার বিয়ে করতে চেয়েছিলাম?
অসম্ভব।
তুমি ঠিকই বলেছ।
কখনোই করতে না।
সত্যিই তোমাকে ঠকিয়ে থাকলে
কখনোই আমাকে বিয়ে করতে না।
অতএব সন্দেহ করা শুরু করলে।
আমাকে বিশ্বাস করতে হবে না,
কিন্তু ইউন-সংকেও বিশ্বাস কোরো না।
কাউকে বিশ্বাস কোরো না। শুধু সন্দেহ করবে।
ইউন-সং...
কখনোই তোমাকে রক্ষা করেনি।
সে তোমাকে তোমার পরিবার আর আমার কাছ থেকে বিচ্ছিন্ন করে রেখেছে।
সৌভাগ্যক্রমে, আমরা গাড়ির ভেতর ছিলাম না।
কিন্তু আমি ভেবেছিলাম তুমি ভেতরেই আছো,
তাই গাড়ির জানালা ভাঙতে গিয়ে হাতে আঘাত পাই।
কোনো সমস্যা?
খুশি হলাম।
আমাকে নিয়ে চিন্তিত ছিলে তুমি।
আমার একটা প্রশ্ন আছে।
একটু অপেক্ষা করো।
আমি আরেক গ্লাস নিয়ে আসি। তুমি নেবে?
না, আমি খাব না।
কিছু অদেখা ফুটেজ রয়েছে এখনই দেখুন
ট্রাস্ট ক্যামেরা
হে-ইন।
আমাদের কি যুক্তরাষ্ট্রে চলে যাওয়া উচিত?
- কী? - আমাদের দু'জনের
পরিবারই আমাদের ত্যাগ করেছিল।
অতএব...
চলো...
চলে যাই।
ওখানে আমরা সুখে জীবন কাটাব।
তুমি নিশ্চিত আমার পরিবার আমায় ত্যাগ করেছিল?
কী?
তুমি কি ভাবছো আমি মিথ্যে বলছি?
সে কারণে বলিনি।
তোমার নেশা কেটে গেলে
আবার কথা বলা যাবে।
কী যেন জিজ্ঞেস করবে বলছিলে।
তার আর প্রয়োজন নেই।
আসি।
সেক্রেটারি না, আমি বলছি।
আমার আগের ফোনটা হারিয়ে ফেলেছি।
তো...
মি. ব্যেক এর নাম্বারটা কি
আমাকে দিতে পারবে?
হ্যাঁ, টেক্সট করে দাও।
সেক্রেটারি না ডিরেক্টর ব্যেক এর নাম্বার
ডিরেক্টর ব্যেক
মি. ব্যেক?
হং হে-ইন বলছিলাম।
তোমার সাথে কথা আছে।
কোথায় তুমি?
ঠিক আছে, আমি শীঘ্রই পৌঁছে যাব।
প্রাপক হে-ইন হং
ব্যেক হিউন-উ।
এটা যখন পড়ছো তখন হয়তো আমি সার্জারিতে।
যদি আমার আর
জ্ঞান না ফেরে,
তাহলে এটাই হবে আমার উইল।
অতীতের মতো তিন বছর ধরে আমার জন্য শোক পালন করতে বলব না।
কিন্তু আমি চাইবো,
চারটি ঋতুতেই তুমি আমাকে মিস করো,
এবং মদ্যপ অবস্থায় আমার নাম ধরে ডাকো।
কিন্তু তারপর,
আমাকে ভুলে গিয়ে নতুন করে জীবন শুরু করো।
মনেপ্রাণে কাউকে ভালোবাসো, বিয়ে করো,
এবং নিজের পরিবার গঠন করো।
কথা দিলাম আমার হিংসে হবে না।
হিংসেয় তো এখনই জ্বলে পুড়ে মরছি।
আমার রেখে যাওয়া সম্পদ
তুমি তোমার ইচ্ছেমতো খরচ কোরো।
মরে যেতে পারি ভাবনাটাই বরং
আমাকে দ্রুত মৃত্যুর দিকে নিয়ে যাচ্ছে।
তড়িঘড়ি করে ভালো কিছু করলে আমি কি স্বর্গে যেতে পারব?
এই একটা উপায়েই আবার তোমার দেখা পেতে পারি।
এসব কথা ভেবে ভেবে
আমার মনটা খারাপ হয়ে যাচ্ছে।
কিন্তু…
সার্জারি যদি সফল হয়,
আর আমি যদি তোমায় ভুলে যাই?
যদি তোমার সাথে অপরিচিতের মতো আচরণ করি?
অথবা
যদি দুর্ব্যবহার করি?
যদি ওসব সহ্য করতে না পেরে আমার উপর বিরক্ত হও?
তখন আমি কী করব?
এমন কিছু যদি ঘটেও থাকে
তবু আমার উপর বিরক্ত হয়ো না।
ক্লান্ত হয়ে পড়ো না।
আমাকে ভালোবেসে যেয়ো।
আমার আদর্শ কখনোই পরিবর্তন হবে না।
অতএব আমি আবার তোমার প্রেমে পড়ব।
তুমি বলেছিলে আমি তোমারই আদর্শের।
তাই আবার আমার প্রেমে পড়বে।
এতটাই আত্মবিশ্বাসী ছিলে তুমি।
তাই ভেবেছিলাম আমাকে চিনতে খুব একটা সময় লাগবে না তোমার।
প্লিজ ততদিন পর্যন্ত ধৈর্য ধোরো।
আমাদের আর কখনোই দেখা হবে না।
আমাদের আবার দেখা হবে।
কারণ আমি হাল ছাড়ব না।
তোমার পাশে থাকব।
আর যখন তোমাকে মনে পড়ে যাবে,
আমরা আবার বিয়ে করব।
আর হং হে-ইন,
যদি তুমি এটা পড়ে থাকো,
তাহলে বুঝবে সার্জারি সফল হলেও তোমার কিছুই মনে নেই।
তাই চলো তোমাকে তার সাথে পরিচয় করিয়ে দেই।
হিউন-উ সবকিছুতেই পারদর্শী।
এটা একটা ট্রে। শুধু টানলেই চলবে।
- কিন্তু সে প্রচুর খুঁত ধরে। - মিস. হং।
আটকে গেলে কাগজটা বের করে নেবেন।
অযথাই লাথি কেন মারছেন?
কারণ কাগজটা আটকে গেছে।
আমি তো শুধুমাত্র কৌশল প্রয়োগ করছিলাম।
লাথি মারবেন না প্লিজ।
সাহায্যের প্রয়োজন হলে আমাকে বলবেন।
পায়ে ব্যথা পান না?
আহ...
পাই, একটু একটু।
আমি কি গিয়ে দেখে আসবো?
তাকে বোকা বানানো খুবই সহজ।
মি. ব্যেক, জানেন?
ছাদের বাগানে একটা রেকুন থাকে।
তার নাম ইয়ং-সুক।
ইয়ং-সুক।
মাতাল হলে তাকে আরো সুন্দর দেখতে লাগে, অতএব সাবধান।
তার পরিবর্তে আমি পান করছি।
তোমাকে কি অপ্রস্তুত অবস্থায় ফেলে দিয়েছিলাম?
ভেবেছিলাম তোমাকে হারিয়ে ফেলেছি।
সে কাঁদলে দুঃখ তোমায় ছুঁয়ে যায়।
তাই তাকে কাঁদতে দিয়ো না।
জামার হাতা গোটালে তাকে ভয়ংকর রকমের সেক্সি দেখতে লাগে,
তাই হাতা নামিয়ে রাখবে।
তাও যদি দ্বিধা দ্বন্দ্বে থাকো,
শুধু এটা মনে রেখো।
সে-ই একমাত্র কারণ
যার জন্য আমি আমার স্মৃতি হারাতে চাইনি।
আর যদি হারিয়েও থাকি,
শুধু তার কারণেই আমি বাঁচতে চেয়েছি।
ব্যেক হিউন-উ একমাত্র ব্যক্তি
যাকে আমি সারাজীবন মনে রাখতে চাইবো।
তাকে পাশে পেয়ে আমি যারপরনাই খুশি ছিলাম।
প্রার্থনা করি
আমার মতোই সে যেন
তোমার পাশেও থাকে।
আমি দুঃখিত, হিউন-উ।
ক্ষমা কোরো আমায়।
হে-ইন
হে-ইন!
ওখানেই থাকো! আমি আসছি!
হিউন-উ।
ক্ষমা কোরো আমায়।
আমি মি. ইয়ুন আর মিস. হং এর পিছু পিছু জার্মানি গিয়েছিলাম।
প্রথমত, সে তার অনেক যত্ন নিয়েছে।
এখানে ঠান্ডা লাগলে ভেতরে গিয়ে বসবে?
এখানেই ঠিক আছি।
তাদেরকে যেন একে অপরের জন্যই তৈরি করা হয়েছে।
কিন্তু তারা আমার চোখকে ফাঁকি দিতে পারেনি।
সমস্যা নেই। আমি মুছে নিচ্ছি।
হে-ইন।
ঠিক আছে। আমি পরে নিচ্ছি।
সমস্যা নেই। আমি নিজেই পারব।
আকর্ষণ থাকলে একজন নারী কখনোই
একজন পুরুষের সাহায্য প্রত্যাখ্যান করে না।
বরং তার সাহায্য উপভোগ করে।
কিন্তু মিস. হং অনড় ছিলেন।
স্মৃতি তাকে ছেড়ে চলে গেলেও তার হৃদয় ঠিকই জানতো।
"তার প্রতি আমি আসক্ত নই।"
ফলে প্রতিদানহীন আর
একতরফা ভালোবাসা মি. ইয়ুনকে
তিলে তিলে শেষ করে দিতে থাকে।
একাকী এক প্রতিদানহীন ভালোবাসা নিয়ে সে দিনাতিপাত করছে।
এটাই আমার ফয়সালা।
আপনার মতে শীঘ্রই তাদের ব্রেক-আপ হবে, তাই তো?
তাদের এই সম্পর্ক কখনোই পরিণতি পাবে না।
কিন্তু মোহ একবার কেটে গেলেই সে খারাপ আচরণ করতে শুরু করবে।
আমাদের সতর্ক থাকতে হবে।
সে আমাদের প্রত্যেকের জন্য ক্ষতির কারণ হতে পারে।
অনুবাদ ও সম্পাদনায়: হাসান শুভ (মি. এক্স)
হং জিন-কিউং, নাম ছাং-হি এবং জো সি-হো'কে আন্তরিক ধন্যবাদ
সে কি বেঁচে আছে?
সে কি মারা গেছে?
ধন্যবাদ
সবসময় আমার পাশে থাকার জন্য।
যাই হয়ে যাক না কেন…
ব্যেক হিউন-উ!
আমি তাকে রক্ষা করব।